b'\n_START_ARTICLE_\n\xc3\x85l\xc3\xa4ndsk Samling\n_START_PARAGRAPH_\n\xc3\x85l\xc3\xa4ndsk Samling on poliittinen allianssi, joka koostuu Ahvenanmaan p\xc3\xa4\xc3\xa4puolueista. T\xc3\xa4ss\xc3\xa4 allianssissa kisataan Ahvenanmaan paikasta eduskunnassa. Sen edustaja muodostaa yhdess\xc3\xa4 RKP:n kanssa ruotsalaisen eduskuntaryhm\xc3\xa4n._NEWLINE_Ahvenanmaalta valitaan Suomen eduskuntaan aina yksi edustaja riippumatta alueen asukasluvusta. Ahvenanmaan vaalipiiri on eduskuntavaaleissa yksi vaalipiiri. Ahvenanmaalla toimivat eri puolueet kuin Manner-Suomessa, ne toimivat eduskuntavaaleissa, maakuntap\xc3\xa4ivien vaaleissa ja kunnallisvaaleissa. Presidentinvaaleissa ja europarlamenttivaaleissa ahvenanmaalaiset \xc3\xa4\xc3\xa4nest\xc3\xa4v\xc3\xa4t samoja ehdokkaita kuin mannersuomalaisetkin. Ahvenanmaalta valittu edustaja (vuoden 2007 vaaleissa Elisabeth Naucler) kuuluu ruotsalaiseen eduskuntaryhm\xc3\xa4\xc3\xa4n. Vuonna 2015 eduskuntaan valittiin Ahvenanmaalta Mats L\xc3\xb6fstr\xc3\xb6m. \xc3\x85l\xc3\xa4ndsk Samlingin lis\xc3\xa4ksi vaaleissa vaikutti my\xc3\xb6s Ahvenanmaan liberaalit._NEWLINE_\xc3\x85land Samling oli my\xc3\xb6s Ahvenanmaan maakunnassa toiminut poliittinen yhteisty\xc3\xb6j\xc3\xa4rjest\xc3\xb6. \xc3\x85S perustettiin vuonna 1957. 1950- ja 1960-luvuilla j\xc3\xa4rjest\xc3\xb6ss\xc3\xa4 vaikuttivat maakunnan kaikki poliittiset suuntaukset kansandemokraatteja lukuun ottamatta. J\xc3\xa4rjest\xc3\xb6ss\xc3\xa4 oli erillisi\xc3\xa4 osastoja. Esimerkiksi sosialidemokraatit kuuluivat \xc3\x85S:n palkansaajien osastoon, josta on k\xc3\xa4ytetty my\xc3\xb6s nime\xc3\xa4 \xc3\x85l\xc3\xa4ndsk Samling II. Osastojen pohjalta kehittyi 1960-luvun lopulta l\xc3\xa4htien maakunnan nykyinen puoluejako.'